Source: https://www.ilegis.ro/oficiale/index/act/210335
Timestamp: 2019-04-18 22:27:30+00:00
Document Index: 890043

Matched Legal Cases: ['Articolul 1', 'Articolul 2', 'Articolul 4', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 14', 'Articolul 16', 'Articolul 17', 'Articolul 18', 'Articolul 19']

NORME din 16 ianuarie 2019 - iLegis
NORME din 16 ianuarie 2019de aplicare a prevederilor Ordonanţei de urgenţă a Guvernului nr. 104/2018 privind implementarea Programului guvernamental "gROwth - Contul individual de economii Junior Centenar"
Aprobate prin Ordinul nr. 99/75/4/2019, publicat în Monitorul Oficial, Partea I, nr. 58 din 23 ianuarie 2019.Articolul 1
(1) Pe numele copiilor care îndeplinesc condiţiile de la art. 1 alin. (2) din Ordonanţa de urgenţă a Guvernului nr. 104/2018 privind implementarea Programului guvernamental „gROwth - Contul individual de economii Junior Centenar“, denumită în continuare ordonanţă, la Trezoreria Statului Sector 1 se deschide începând cu anul 2019 contul special de economisire sub forma de depozit 46.01.01 „Cont individual de economii Junior Centenar“, codificat cu codul numeric personal al copiilor beneficiari, indiferent de domiciliul acestora.(2) Codul IBAN aferent contului 46.01.01 „Cont individual de economii Junior Centenar“ deschis la Trezoreria Statului Sector 1 se publică pe site-ul Ministerului Finanţelor Publice şi este următorul: RO17TREZ701460101XXXXXXX.Articolul 2
(1) În scopul deschiderii automate a conturilor prevăzute la art. 1, Centrul Naţional pentru Informaţii Financiare transmite Trezoreriei Statului Sector 1 un fişier care conţine datele de identificare ale copiilor care îndeplinesc condiţiile prevăzute la art. 1 alin. (2) din ordonanţă, extrase din registrul naţional de evidenţă a persoanelor.(2) După deschiderea contului 46.01.01 „Cont individual de economii Junior Centenar“ potrivit prevederilor alin. (1), Trezoreria Statului Sector 1, pe baza fişierelor furnizate de Centrul Naţional pentru Informaţii Financiare, va proceda lunar, până la data de 5 a fiecărei luni, la deschiderea automată a contului 46.01.01 „Cont individual de economii Junior Centenar“, pentru codurile numerice personale ale copiilor înregistraţi în registrul naţional de evidenţă a persoanelor în luna precedentă. (3) În situaţia în care se încasează sume prin virament bancar şi/sau prin mandat poştal pentru contul prevăzut la art. 1, dar contul nu a fost deschis automat la nivelul Trezoreriei Statului Sector 1, aceasta va proceda la deschiderea manuală a contului respectiv, cu condiţia ca codul numeric personal al copilului pentru care s-a virat suma să fie valid. Eventualele sume virate în conturile 46.01.01 „Cont individual de economii Junior Centenar“ la Trezoreria Statului Sector 1 care nu pot fi deschise manual, întrucât codul numeric personal nu este valid, se returnează plătitorilor. Prin cod numeric personal valid se înţelege un cod numeric personal constituit din 13 caractere, pentru care se verifică cifra de control şi care aparţine unui copil care îndeplineşte condiţiile prevăzute la art. 1 alin. (2) din ordonanţă.
(1) În contul 46.01.01 „Cont individual de economii Junior Centenar“ deschis la Trezoreria Statului Sector 1, reprezentanţii legali ai copiilor sau alte persoane, inclusiv adoptatorii, după caz, pot efectua plăţi prin virament bancar şi/sau prin mandat poştal prin oficiile Companiei Naţionale „Poşta Română“ - S.A. În documentele de plată, la rubricile destinate beneficiarului vor fi completate obligatoriu numele şi prenumele copilului beneficiar şi codul numeric personal al acestuia. De asemenea, în contul 46.01.01 „Cont individual de economii Junior Centenar“ se virează sume şi de către Ministerul Muncii şi Justiţiei Sociale în condiţiile de la art. 5 alin. (1) şi (2) din ordonanţă.(2) Reprezentantul legal al titularului de cont sau alte persoane, inclusiv adoptatorul, după caz, pot efectua depunerea de sume în numerar pentru copiii care îndeplinesc condiţiile de la art. 1 alin. (2) din ordonanţă la orice unitate teritorială a Trezoreriei Statului.(3) În cazul în care depunerea de sume în numerar se efectuează la Trezoreria Statului Sector 1, acestea se înregistrează direct în contul 46.01.01 „Cont individual de economii Junior Centenar“ codificat cu codul numeric personal al copilului beneficiar, depunerea efectuându-se pe bază de „Chitanţă pentru încasarea veniturilor bugetare şi a altor sume“. (4) În cazul în care depunerea de sume în numerar se efectuează la alte unităţi ale Trezoreriei Statului decât Trezoreria Statului Sector 1, se procedează astfel: a) reprezentantul legal al titularului de cont sau alte persoane, inclusiv adoptatorul, care doresc depunerea de sume în numerar prin casieriile unităţilor Trezoreriei Statului, pot efectua depunerea sumelor respective, în contul 46.01.02 „Sume colectate pentru contul individual de economii Junior Centenar“ codificat cu codul numeric personal al copilului beneficiar, pe bază de „Chitanţă pentru încasarea veniturilor bugetare şi a altor sume“; b) la sfârşitul fiecărei zile lucrătoare, unităţile teritoriale ale Trezoreriei Statului virează automat suma colectată în ziua respectivă în contul prevăzut la lit. a) pentru fiecare copil în parte, din contul 46.01.02 „Sume colectate pentru cont individual de economii Junior Centenar“ codificat cu codul numeric personal al copilului beneficiar, în contul 46.01.01 „Cont individual de economii Junior Centenar“ codificat cu codul numeric personal al copilului beneficiar, deschis la Trezoreria Statului Sector 1.
(5) Contul 46.01.02 „Sume colectate pentru contul individual de economii Junior Centenar“ se deschide la unităţile teritoriale ale Trezoreriei Statului la data primei depuneri a unei sume în numerar de către reprezentanţii legali ai copilului sau de către alte persoane, inclusiv de către adoptatori, după caz, fără a fi necesară o cerere din partea acestora.(6) Condiţiile de deschidere manuală a conturilor prevăzute la art. 2 alin. (3) sunt aplicabile şi pentru contul 46.01.02 „Sume colectate pentru contul individual de economii Junior Centenar“.Articolul 4
(1) Contul 46.01.01 „Cont individual de economii Junior Centenar“ deschis la Trezoreria Statului Sector 1 se creditează cu:a) sumele depuse de către reprezentanţii legali ai copilului sau de către alte persoane, inclusiv de către adoptatori, după caz, prin virament bancar, prin mandat poştal prin oficiile Companiei Naţionale „Poşta Română“ - S.A. sau în numerar prin casieria Trezoreriei Statului Sector 1, cu respectarea prevederilor art. 2 alin. (2) din ordonanţă;b) sumele virate de către Ministerul Muncii şi Justiţiei Sociale, în conformitate cu prevederile art. 5 alin. (1) şi (2) din ordonanţă;
c) sumele încasate de la unităţile teritoriale ale Trezoreriei Statului, din contul 46.01.02 „Sume colectate pentru cont individual de economii Junior Centenar“;d) sumele reprezentând prima de stat în valoare de 600 lei/an şi dobânda calculată în conformitate cu prevederile ordonanţei, acordate de la bugetul de stat, virate de Comisia Naţională de Strategie şi Prognoză. (2) Contul 46.01.01 „Cont individual de economii Junior Centenar“ se debitează cu: a) sumele virate în contul 46.01.02 „Sume colectate pentru cont individual de economii Junior Centenar“ deschis la unităţile teritoriale ale Trezoreriei Statului care deservesc localitatea de domiciliu a titularului contului individual de economii Junior Centenar, în scopul retragerii de către titularul contului, reprezentantul legal al acestuia sau succesorul legal al titularului contului;b) sumele retrase de titularul contului, reprezentantul legal al acestuia sau succesorul legal al titularului contului, după caz, în situaţiile prevăzute la art. 2 alin. (8) din ordonanţă, în situaţia în care titularul contului domiciliază în sectorul 1 al municipiului Bucureşti.(3) Sumele existente în cont nu se achită parţial către titularul contului, reprezentantul legal al acestuia sau succesorul legal al titularului contului, după caz, ci integral, într-o singură tranşă.
(1) Contul 46.01.02 „Sume colectate pentru cont individual de economii Junior Centenar“, deschis la nivelul unităţilor teritoriale ale Trezoreriei Statului, altele decât Trezoreria Statului Sector 1, se creditează cu:a) sumele încasate în numerar de la reprezentanţii legali ai copilului sau de la alte persoane, inclusiv de la adoptatori, după caz;b) sumele virate de Trezoreria Statului Sector 1 din contul 46.01.01 „Cont individual de economii Junior Centenar“ în scopul retragerii de către titularul contului, reprezentantul legal al acestuia sau succesorul legal al titularului contului.(2) Contul 46.01.02 „Sume colectate pentru cont individual de economii Junior Centenar“ se debitează cu:a) sumele virate de unităţile teritoriale ale Trezoreriei Statului în contul 46.01.01 „Cont individual de economii Junior Centenar“ deschis la Trezoreria Statului Sector 1;b)
sumele retrase de titularul contului, reprezentantul legal al acestuia sau succesorul legal al titularului contului, după caz, în situaţiile prevăzute la art. 2 alin. (8) din ordonanţă.(3) Sumele existente în cont nu se achită parţial către titularul contului, reprezentantul legal al acestuia sau succesorul legal al titularului contului, după caz, ci integral, într-o singură tranşă.Articolul 6
Codurile IBAN aferente contului 46.01.01 „Cont individual de economii Junior Centenar“ şi contului 46.01.02 „Sume colectate pentru cont individual de economii Junior Centenar“ sunt generate fără secvenţă şi au următoarea structură:RO zz TREZ yyy cccccc xxxxxxx, în care:a) RO = codul de ţară;b) zz = două caractere numerice de verificare, reprezentând cifra de control;c)
TREZ = caracterele corespunzătoare codului BIC al Trezoreriei Statului;d) yyy = codul de identificare unic al unităţilor teritoriale ale Trezoreriei Statului;e) cccccc = codul contului de disponibilităţi deschis potrivit planului de conturi al Trezoreriei Statului, respectiv codul contului 46.01.01 „Cont individual de economii Junior Centenar“ şi 46.01.02 „Sume colectate pentru cont individual de economii Junior Centenar“;f) xxxxxxx = 7 caractere reprezentând câmp haşurat cu litera X.Articolul 7
(1) Dobânda la sumele depuse în contul individual de economii Junior Centenar se calculează prin aplicarea ratei de dobândă, stabilită la art. 2 alin. (4) din ordonanţă, la soldul contului, cu convenţia „număr de zile calendaristice/360“. Numărul de zile calendaristice se determină de la data creditării contului 46.01.01 până la data scadenţei depozitului, respectiv data împlinirii vârstei de 18 ani a titularului contului sau data la care a intervenit una dintre situaţiile excepţionale prevăzute la art. 2 alin. (6) din ordonanţă.(2) Dobânda astfel calculată se virează de către Comisia Naţională de Strategie şi Prognoză, în contul 46.01.01 „Cont individual de economii Junior Centenar“, în termen de 15 zile lucrătoare de la data scadenţei depozitului.(3) În scopul calculării de către Comisia Naţională de Strategie şi Prognoză a primelor de stat şi al verificării dobânzilor aferente sumelor depuse în contul individual de economii Junior Centenar, pentru depozitele ajunse la scadenţă când titularul contului împlineşte vârsta de 18 ani şi al virării acestora în contul 46.01.01 „Cont individual de economii Junior Centenar“, Trezoreria Statului Sector 1 transmite fişierul informatic prevăzut la art. 17. Articolul 8
Prima de stat se constituie, potrivit prevederilor art. 2 alin. (3) din ordonanţă, la finele anului calendaristic de economisire în care s-au efectuat depuneri de minimum 1.200 lei, mai puţin pentru anul în care titularul împlineşte vârsta de 18 ani.Articolul 9
(1) Prin copii ocrotiţi prin serviciile publice şi private specializate pentru protecţia copilului se înţelege copiii pentru care s-a stabilit măsura de protecţie specială prevăzută la art. 62 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare.
(2) Prin autoritate tutelară se înţeleg direcţiile generale de asistenţă socială şi protecţia copilului judeţene, respectiv ale sectoarelor municipiului Bucureşti, denumite în continuare direcţii generale, care, potrivit prevederilor Hotărârii Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările ulterioare, realizează la nivel judeţean, respectiv la nivelul sectoarelor municipiului Bucureşti, baza de date privind copiii aflaţi în sistemul de protecţie specială. Articolul 10
(1) Pentru copiii prevăzuţi la art. 9, depunerea anuală minimă de 1.200 lei se suportă din bugetul Ministerului Muncii şi Justiţiei Sociale.(2) Plata efectivă se efectuează de către Agenţia Naţională pentru Plăţi şi Inspecţie Socială, denumită în continuare ANPIS, prin agenţiile pentru plăţi şi inspecţie socială judeţene, respectiv a municipiului Bucureşti, denumite în continuare agenţii teritoriale.Articolul 11
(1) Pentru efectuarea plăţii, la data de 15 noiembrie a fiecărui an, direcţiile generale au obligaţia de a transmite agenţiilor teritoriale situaţia copiilor pentru care s-a dispus măsura de protecţie prin dispoziţia conducătorului direcţiei generale de asistenţă socială şi protecţia copilului sau hotărârea comisiei pentru protecţia copilului sau a instanţei de judecată, după caz. Situaţia se transmite atât în format scris, cât şi electronic.(2) Situaţia prevăzută la alin. (1) cuprinde toţi copii pentru care s-a stabilit măsura de protecţie în anul respectiv, indiferent de momentul la care aceasta a fost decisă.Articolul 12
(1) Pe baza situaţiilor transmise de direcţiile generale, agenţiile teritoriale elaborează solicitarea de credite bugetare pe care o transmit ANPIS până pe data de 25 noiembrie a fiecărui an.(2) ANPIS centralizează solicitările primite de la agenţiile teritoriale şi trimite Ministerului Muncii şi Justiţiei Sociale fundamentarea de credite bugetare până cel târziu la data de 29 noiembrie.(3) Plata efectivă a sumei de 1.200 lei se efectuează până pe data de 15 a lunii decembrie.
(1) Pentru copiii pentru care s-a stabilit măsura de protecţie specială prevăzută la art. 62 din Legea nr. 272/2004, republicată, cu modificările şi completările ulterioare, ulterior datei de 14 noiembrie, până la 31 decembrie, suma de 1.200 lei se depune în conturile deschise pe numele acestora, în luna decembrie a anului următor, pentru ambii ani.(2) În vederea efectuării plăţii, situaţia centralizatoare prevăzută la art. 11 alin. (1) va cuprinde în tabel distinct şi copiii prevăzuţi la alin. (1) cu menţiunea „pentru anul anterior“.Articolul 14
Modelul situaţiei prevăzute la art. 11 alin. (1) şi al tabelului prevăzut la art. 13 alin. (2) se stabileşte de către ANPIS.
Retragerea sumelor depuse, precum şi a primei de stat, cumulată pentru anii în care s-au efectuat depuneri, împreună cu dobânzile aferente stabilite în conformitate cu prevederile art. 2 din ordonanţă, de la unităţile teritoriale ale Trezoreriei Statului care deservesc localitatea de domiciliu a titularului contului individual de economii Junior Centenar se efectuează la împlinirea de către titularul contului a vârstei de 18 ani, după termenul prevăzut la art. 3 alin. (3) din ordonanţă, de către titularul contului sau împuternicitul acestuia, în baza cărţii de identitate în original a titularului de cont sau a împuternicirii notariale, însoţită de cartea de identitate în original, ale persoanei desemnate în acest scop, după caz.Articolul 16
(1) Retragerea sumelor existente în contul individual de economii Junior Centenar în situaţiile excepţionale prevăzute la art. 2 alin. (6) din ordonanţă se efectuează la cererea scrisă adresată, de către reprezentantul legal sau succesorul legal al titularului contului 46.01.01 „Cont individual de economii Junior Centenar“, Comisiei Naţionale de Strategie şi Prognoză la care se anexează documentele care justifică situaţia respectivă.(2) În scopul calculării de către Comisia Naţională de Strategie şi Prognoză a primelor de stat şi a verificării dobânzilor aferente sumelor depuse în contul individual de economii Junior Centenar, pentru situaţiile prevăzute la art. 2 alin. (6) din ordonanţă şi al virării acestora în contul 46.01.01 „Cont individual de economii Junior Centenar“, Trezoreria Statului Sector 1 transmite la solicitarea acesteia un fişier informatic cuprinzând următoarele elemente: numele şi prenumele titularului, codul numeric personal al acestuia, precum şi informaţiile aferente operaţiunilor de încasări efectuate prin cont, de la/la adresele de e-mail stabilite de comun acord.(3) Cel târziu în prima zi lucrătoare de la virarea primelor de stat şi a dobânzilor aferente sumelor depuse în contul individual de economii Junior, Comisia Naţională de Strategie şi Prognoză transmite Trezoreriei Statului Sector 1, prin e-mail la adresa stabilită potrivit alin. (2), o adresă prin care îi comunică faptul că a efectuat transferul primelor de stat şi al dobânzilor aferente, precum şi acordul pentru efectuarea plăţii către titularul de cont, reprezentantul sau succesorul legal al titularului contului 46.01.01 „Cont individual de economii Junior Centenar“ a sumelor din acest cont. Concomitent/În cursul aceleiaşi zile se transmite şi adresa în original emisă de către Comisia Naţională de Strategie şi Prognoză.(4) Fişierul prevăzut la alin. (2) include şi dobânda aferentă disponibilităţilor din cont, pentru fiecare titular, şi se transmite Comisiei Naţionale de Strategie şi Prognoză în vederea verificării şi asumării acestuia, precum şi pentru iniţierea operaţiunilor de plată, în calitate de ordonator de credite.
(5) După primirea sumelor virate de Comisia Naţională de Strategie şi Prognoză şi a adresei prevăzute la alin. (3), Trezoreria Statului Sector 1 virează pe bază de ordin de plată pentru Trezoreria Statului (OPT) sumele aflate în soldul contului 46.01.01 „Cont individual de economii Junior Centenar“ în contul 46.01.02 „Sume colectate pentru cont individual de economii Junior Centenar“, deschis la unităţile teritoriale ale Trezoreriei Statului care deservesc localitatea de domiciliu a titularului contului individual de economii Junior Centenar. În cazul titularilor contului individual de economii Junior Centenar cu domiciliul în sectorul 1 al municipiului Bucureşti, restituirea sumelor se efectuează direct din contul 46.01.01 „Cont individual de economii Junior Centenar“.(6) În vederea retragerii sumelor prevăzute la alin. (5), titularul contului/reprezentantul legal/succesorul legal prezintă la unităţile teritoriale ale Trezoreriei Statului care deservesc localitatea de domiciliu a titularilor contului individual de economii Junior Centenar documentele care atestă această calitate.Articolul 17
(1) Săptămânal, în prima zi lucrătoare a săptămânii, pentru săptămâna anterioară, Trezoreria Statului Sector 1 transmite Comisiei Naţionale de Strategie şi Prognoză un fişier cuprinzând cumulat, pentru întreaga perioadă de deţinere, operaţiunile de încasări efectuate prin conturile fiecărui titular de cont care a împlinit în săptămâna anterioară vârsta de 18 ani, în vederea determinării şi virării în termenul prevăzut la art. 3 alin. (3) din ordonanţă a sumelor aferente dobânzii şi primei de stat cuvenite. Sumele cuvenite se virează de Comisia Naţională de Strategie şi Prognoză în contul 46.01.01 „Cont individual de economii Junior Centenar“ deschis la Trezoreria Statului Sector 1, distinct pentru fiecare titular de cont, pe bază de ordin de plată multiplu electronic (OPME). (2) Fişierul prevăzut la alin. (1) include şi dobânda aferentă disponibilităţilor din cont, pentru fiecare titular, şi se transmite Comisiei Naţionale de Strategie şi Prognoză în vederea verificării şi asumării acestuia, precum şi pentru iniţierea operaţiunilor de plată, în calitate de ordonator de credite.(3) După primirea sumelor virate de Comisia Naţională de Strategie şi Prognoză, Trezoreria Statului Sector 1 virează pe bază de ordin de plată pentru Trezoreria Statului (OPT) sumele aflate în soldul contului 46.01.01 „Cont individual de economii Junior Centenar“ în contul 46.01.02 „Sume colectate pentru contul individual de economii Junior Centenar“, deschis la unităţile teritoriale ale Trezoreriei Statului care deservesc localitatea de domiciliu a titularului contului individual de economii Junior Centenar. În cazul titularilor contului individual de economii Junior Centenar cu domiciliul în sectorul 1 al municipiului Bucureşti, restituirea sumelor se efectuează direct din contul 46.01.01 „Cont individual de economii Junior Centenar“.
(4) În situaţiile excepţionale prevăzute de art. 2 alin. (6) din ordonanţă, Comisia Naţională de Strategie şi Prognoză transmite Trezoreriei Statului Sector 1 o adresă prin care comunică situaţia excepţională şi solicită acesteia un fişier cu aceleaşi informaţii ca cel prevăzut la alin. (1), iar aceasta transmite fişierul către Comisia Naţională de Strategie şi Prognoză.Articolul 18
În situaţia în care sumele depuse anual în cont depăşesc plafonul maxim reprezentând echivalentul în lei al valorii de 100.000 euro, calculat la cursul de schimb din ultima zi a anului precedent, prevăzut la art. 2 alin. (2) din ordonanţă, Trezoreria Statului Sector 1 restituie sumele astfel depuse deponenţilor care au efectuat plăţi peste acest plafon.Articolul 19
Retragerea sumelor prevăzute la art. 15 şi 16 se poate efectua în numerar numai pentru conturile al căror sold disponibil nu depăşeşte suma de 5.000 lei, iar în celelalte cazuri, retragerea se efectuează prin virament către conturile bancare ale titularilor de cont. ----